مصطفی ثالث

سلطان مصطفیٰ ثالث ( پیدائش: 28 جنوری 1717 ء – وفات: 21 جنوری 1774ء) سلطنت عثمانیہ کے چھبیسویں سلطان تھے جنھوں نے 1757ء سے 1774ء تک حکمرانی کی۔ سلطان مصطفیٰ ثالث کا ابتدائی دورِ حکومت سلطنت عثمانیہ کی ترقی و عروج کا زمانہ تھا۔

 عہد حکومت 
30 اکتوبر 1757ء کو سلطان عثمان ثالث کی وفات کے بعد مصطفیٰ ثالث سلطنت عثمانیہ کے چھبیسویں سلطان کی حیثیت سے حکمران مقرر ہوئے۔ تخت نشینی کے وقت سلطان کی عمر چالیس سال سے زائد ہو چکی تھی۔ اگرچہ مصطفیٰ ثالث ایک طویل عرصہ تک توپ کاپی محل کے ایک گوشے میں نظربند رہے مگر فطری طور پر وہ نہایت باصلاحیت اور قابل انسان تھے۔ ابتدائی چھ سالوں میں نظامِ سلطنت قوچہ راغب پاشا کے ہاتھوں میں رہا اور یہ عرصہ سلطنت عثمانیہ کے عروج و ترقی کا زمانہ تھا۔

 قوچہ راغب پاشا کا عہد وزارت 
قوچہ راغب پاشا سلطان محمود اول کے آخری دور میں صدر اعظم رہ چکا تھا۔ اپنی غیر معمولی لیاقت و ذہانت، تدبر اور حُسنِ انتظام کے لحاظ سے وہ صدراعظم محمد صوقوللی پاشا اور دوسرے کوپریلی وزراء کا ہم پلہ شمار کیا جاتا ہے۔ چنانچہ سلطان مصطفیٰ نے وزارت پر راغب پاشا کوہی برقرار رکھا اور اپنی بہن صالحہ سلطان کا عقد راغب پاشا سے کر دیا۔ اپنی وفات تک اُس نے سلطنت عثمانیہ کو دوسری سلطنتوں کی آویزش سے محفوظ رکھا اور قیامِ امن کے ساتھ پوری توجہ سلطنت کی فلاح و بہبود پر صَرف کرتا رہا۔ 8 اپریل 1763ء کو راغب پاشا نے وفات پائی۔

 مزید دیکھیے 
 محمود اول
 عثمان ثالث
 قوچہ راغب پاشا
 سلطنت عثمانیہ

 حوالہ جات 

[عمر 57]

زمرہ:اٹھارویں صدی کے عثمانی سلطان
زمرہ:خادم الحرمین الشریفین
زمرہ:خلافت عثمانیہ
زمرہ:سلاطین عثمانیہ
زمرہ:سلطنت عثمانیہ کے ترک
زمرہ:عثمانیہ خاندان
زمرہ:مسلم سیاسی شخصیات
زمرہ:ویکی ڈیٹا سے مختلف مختصر وضاحت
زمرہ:یوکرائنی نژاد عثمانی شخصیات
زمرہ:1717ء کی پیدائشیں
زمرہ:1774ء کی وفیات
زمرہ:سلاطین کے بیٹے
زمرہ:30 جنوری کی پیدائشیں
زمرہ:استنبول میں پیدا ہونے والی شخصیات
زمرہ:استنبول میں وفات پانے والی شخصیات
زمرہ:فرانسیسی نژاد عثمانی شخصیات
زمرہ:قسطنطنیہ میں وفات پانے والی شخصیات
زمرہ:قسطنطنیہ میں پیدا ہونے والی شخصیات
زمرہ:استنبول کی شخصیات
زمرہ:اٹھارویں صدی کے حکمران
زمرہ:اٹھارہویں صدی کی شخصیات